Lõunamaise karakteriga, täidlane, metsamarjane ja šokolaadine ümarate tanniinidega punane vein kuumast Lõuna-Portugalist, valmistatud siinsetest iidsetest “mustadest” viinamarjadest
#000001
See lõunamaiselt tugev ja maitsekas Alentejo punane vein on valmistatud kolmest kõige tumedamast viinamarjast – peaaegu mustanahalisest iidsest Trincadeirast, ka seest tumepunasest Alicante Bouschet’st ja Tempranillo sugulasest Aragonezist. Neist on kokku tulnud nauditav ja tõsine tumepunane vein, milles on rikkalikult musti metsamarju, tumedat šokolaadi ja värskelt röstitud kohvi, maitsekat vürtsisust. Tal on tugevad tanniinid, aga veinimeister on osanud muuta nad sametiseks ja ümaraks. See vein on tõesti alentejolikult maitsekas ja rikkalik, tal on pikalt püsiv järelmaitse.
#000003
Nagu metsiku lõunamaa puansed veinid ikka vajab ka see punane vein õhku, et ta maitsebukett pärast pudeli avamist ennast avada jõuaks. Kallake ta klaasidesse ja andke talle pisut aega. Liigutage veini klaasis, nautige ta muutuvaid aroome ja maitsenüansse. Umbes 15 – 20 minutiga jõuab ta paika minna, aga see sõltub ka temperatuurist. Ärge Lõuna-Portugali tugevaid punaseid veine võtke kunagi külmkapist ega liiga jahedast keldrist või esikust. Kui ta ongi alguses liiga jahe, siis hoidke klaasi soojade käte vahel ja te näete, kuidas ta ennast teile avab!
#000004
See on tõeliselt hea kvaliteedi ja hinna suhtega vein, mille sarnaseid leiabki vaid Portugali kuumast lõunast. Ja milline kaunis ning elegantne pudel!
#000005
See punane vein sobib kõikide liharoogadega, grillvorstidega, tugevapoolsete juustudega, samuti on ta hea valik omaette nautimiseks. Serveerida toatemperatuurist pisut jahedamalt, umbes 16 kraadi juures.
#000006
Sõpru kutsudes teenite sõbraga mõlemad boonust. Kui soovitad oma lemmikveine sõpradele, kes ei ole veel MilVinhose Portugali veinidega tutvust teinud, saad nüüd anda neile oma isikliku sõbrakoodi.
#000008
Sõber saab koodiga 15 protsenti allahindlust oma esimeselt kuni 350 € ostult. Soodustust saab kasutada ühe korra.
#000009